**Disgrifiad Swydd: Swyddi Gwasanaethau Proffesiynol**

|  |  |
| --- | --- |
| **Cyfadran/Cyfarwyddiaeth/Maes Gwasanaeth** | Y Gyfadran Gwyddoniaeth a Pheirianneg - Y Biowyddorau |
| **Teitl y Swydd:** | Technegydd y Biowyddorau |
| **Adran/Pwnc:** | Y Biowyddorau |
| **Cyflog:** | Gradd 6 £28,759 – £32,332 y flwyddyn pro rata |
| **Oriau gwaith:** | 14 awr yr wythnos/0.4 CALl ar ddydd Llun a dydd Mawrth |
| **Nifer y Swyddi:** | 1 |
| **Contract:** | Parhaol |
| **Lleoliad:** | Bydd deiliad y swydd hon yn gweithio ar Gampws Parc Singleton yn bennaf. Mae'n bosib y bydd angen teithio i gampysau eraill ar sail anghenion busnes a/neu anghenion gweithredol. |

|  |  |
| --- | --- |
| **Prif Ddiben y Swydd** | 1. Helpu i weithredu cyfleusterau addysgu a/neu ymchwil y Biowyddorau o ddydd i ddydd, gan gynnwys cynorthwyo wrth ddyrannu gwaith a chynorthwyo gyda gwaith rheoli staff technegol a phrentisiaid. 2. Cyflawni rôl gefnogol yng nghyfleusterau’r Biowyddorau mewn cydweithrediad â staff, myfyrwyr a chyfadrannau eraill yn ôl yr angen. Mae hyn yn cynnwys cyfleusterau Labordai a Rennir i sicrhau cynhaliaeth hwylus sesiynau ymarferol y Biowyddorau, BIOchem, AMS a Fferylliaeth. 3. Darparu cymorth, cyngor ac argymhellion i staff academaidd, myfyrwyr, ymchwilwyr ac aelodau staff technegol eraill. 4. Cynnal a chadw, gwasanaethu, calibradu ac atgyweirio offer er mwyn diwallu anghenion gofynnol. 5. Trefnu deunyddiau ymarferol a pharatoi cyfleusterau addysgu ac ymchwil ymarferol. 6. Cynorthwyo wrth gynnal sesiynau ymarferol naill ai mewn amgylcheddau addysgu a/neu ymchwil yn ôl y gofyn. 7. Cynorthwyo wrth arddangos cyfarpar, meddalwedd a gweithdrefnau i ddefnyddwyr yn ôl yr angen. 8. Cefnogi a chynghori staff academaidd i ddatblygu ac addasu arbrofion ar gyfer cyfleusterau a gweithgareddau'r Biowyddorau. 9. Cydweithio â staff o adrannau a meysydd addysgu ac ymchwil cysylltiedig eraill, pan fo'n berthnasol, wrth ddarparu gwasanaethau technegol. 10. Rhwydweithio â staff technegol eraill yn y Gyfadran, y Brifysgol ac ym maes addysg uwch ehangach neu'r sector diwydiannol i wella profiad y myfyriwr a/neu'r profiad ymchwil, e.e. Ymrwymiad y Technegwyr. 11. Ymgysylltu'n weithredol â thimau cyfrifoldeb corfforaethol y Brifysgol i hyrwyddo safonau rhagorol mewn iechyd, diogelwch a lles mewn cyfleusterau disgyblaethau diffiniedig a sicrhau y glynir wrth bolisïau a gweithdrefnau'r Brifysgol. 12. Cefnogi prosesau prynu a chaffael a helpu i lunio dogfennaeth dendro yn ôl yr angen. 13. Cefnogi cyd-dechnegwyr a chefnogi a darparu gwasanaeth cyflenwi i anghenion busnes eraill yn ystod absenoldeb neu gyfnodau prysur, yn ôl yr angen. 14. Cyflenwi a mewnbynnu data i gronfeydd data. 15. Diweddaru gwybodaeth am y maes a dealltwriaeth ohono'n barhaus i hwyluso addysgu a/neu ymchwil. |
| **Dyletswyddau Cyffredinol** | 1. Cydlynu a rheoli eich llwyth gwaith eich hun a rhoi cyfarwyddyd i'r sawl sy'n atebol iddo, yn ôl y gofyn. 2. Cyfrannu'n llawn at bolisïau Galluogi Perfformiad ac Iaith Gymraeg y Brifysgol. 3. Hyrwyddo cydraddoldeb ac amrywiaeth mewn arferion gwaith a chynnal cysylltiadau gwaith cadarnhaol. 4. Arwain ar wella perfformiad iechyd a diogelwch yn barhaus drwy ddealltwriaeth gadarn o broffil risg a datblygu diwylliant iechyd a diogelwch cadarnhaol. 5. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. 6. Sicrhau bod rheoli risg yn rhan annatod o'ch gweithgareddau beunyddiol i sicrhau bod arferion gwaith yn cydymffurfio â Pholisi Rheoli Risg y Brifysgol. |
| **Gwerthoedd y Gwasanaethau Proffesiynol** | Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - [Gwerthoedd Gwasanaethau Proffesiynol](https://www.swansea.ac.uk/the-university/values/professional-services-values/) - a disgwylir i bob aelod o staff ddangos ymrwymiad i'r gwerthoedd hyn o'r adeg gwneud cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.  **Rydym yn Broffesiynol** Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog.  **Rydym yn Cydweithio**   Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.  **Rydym yn Ofalgar** Rydym yn derbyn cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Meini Prawf Hanfodol:**  **Gwerthoedd:**   * Tystiolaeth o ymfalchïo mewn darparu gwasanaethau ac atebion proffesiynol * Gallu gweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau'r cwsmeriaid. * Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol.   **Cymwysterau:**   * Addysg hyd at Safon Uwch o leiaf, yn ddelfrydol gan gynnwys pwnc sy'n gysylltiedig â’r Biowyddorau, neu gymhwyster Lefel 4 mewn pwnc sy’n gysylltiedig â Gwyddoniaeth a/neu dystiolaeth o brofiad a chymwysterau cyfwerth sy'n gymesur â rolau a chyfrifoldebau'r swydd. * Wedi cwblhau cyfnod cydnabyddedig o hyfforddiant (prentisiaeth, cynllun hyfforddiant ffurfiol neu debyg) a phrofiad gwaith perthnasol sylweddol.   **Profiad:**   * Profiad o ddarparu cymorth technegol mewn amgylchedd technegol neu o fewn y Biowyddorau neu faes cysylltiedig. * Profiad o brosesau iechyd a diogelwch mewn amgylchedd technegol ym maes y Biowyddorau neu faes cysylltiedig   **Gwybodaeth a Sgiliau:**   * Y gallu i ddangos dealltwriaeth o iechyd a diogelwch a gofynion amgylcheddol. * Y gallu i baratoi toddiannau a deunyddiau cemegol ar gyfer y Biowyddorau neu arbrofion a sesiynau ymarferol cysylltiedig. * Tystiolaeth o sgiliau TG cryf. * Sgiliau cryf o ran dadansoddi, canfod gwallau a datrys problemau. * Sgiliau cynllunio a blaenoriaethu er mwyn sicrhau bod deunyddiau ac offer yn cael eu caffael yn brydlon a'u bod ar gael pan fo angen. * Gallu cynorthwyo wrth baratoi a chynnal iechyd a diogelwch y Biowyddorau a phrosesau a dogfennaeth asesu amgylcheddol mewn amgylchedd technegol e.e. Rheoliadau Rheoli Sylweddau Peryglus i Iechyd (COSHH) * Lefel uchel o fedrusrwydd corfforol, y gallu i godi, cludo a symud offer. * Gallu darllen a deall cyfarwyddiadau gwaith technegol a dehongli a chynorthwyo wrth lunio dogfennau a phrosesau. * Parodrwydd i ymgymryd â hyfforddiant pellach yn ôl yr angen. * Y gallu i weithio'n effeithiol fel rhan o dîm ag amrywiaeth o sgiliau. * Gwybodaeth am offer a chyfleusterau y Biowyddorau neu faes cyffelyb, amserlenni cynnal a chadw, a gwaith cadw cofnodion cysylltiedig. * Y gallu i ddangos sgiliau cyfathrebu da, ar lafar ac yn ysgrifenedig. * Llawn cymhelliant ac yn gallu gweithio'n annibynnol.   **Meini Prawf Dymunol:**   1. Cymhwyster iechyd a diogelwch cydnabyddedig fel NEBOSH neu IOSH neu barodrwydd i weithio tuag at gymhwyster o'r fath. 2. Cymwysterau addysg bellach, addysg uwch neu broffesiynol perthnasol. 3. Profiad o drin silindrau nwy a defnyddio systemau nwy pwysedd uchel. 4. Profiad o ymdrin â chryogenig a'i ddefnyddio (e.e., hylif nitrogen, iâ sych). 5. Profiad o ddefnyddio offeryniaeth ddadansoddol (e.e., GCMS, HPLC, ICP). 6. Profiad o weithio yn y sector Addysg Uwch. 7. Profiad blaenorol o ddarparu cymorth technegol mewn cyfleusterau sy'n gysylltiedig â'r Biowyddorau. 8. Aelod cofrestredig o gorff proffesiynol. 9. Profiad o ddarparu cymorth addysgu i ddysgwyr/fyfyrwyr. 10. Y gallu i gyfathrebu yn Gymraeg. 11. Trwydded yrru. |
| **Lefel Iaith Gymraeg** | Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Gwybodaeth Ychwanegol** | Ymholiadau anffurfiol: h.c.williams@abertawe.ac.uk |

  